**psihedelic**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

psihedelic

am împărţit luna în două

o parte pentru tine

cealaltă mie

şi noaptea a devenit mai tristă

grunjoasă

nici câinii nu mai ştiu

la care să latre

de după umbre

regina nopţii îşi scutură parfumul

înnebunind fluturii...

amuşinez aerul acesta mirosnic

şi-mi apăs urechile

să nu mai aud ţârâitul greierilor

ascunşi până în mintea mea

să pot măcar visa

să ascult iar Ummagumma...